open-index/open-wikipedia-markdown huggingface dataset:
Spalding, Lincolnshire

**Spalding** je grad od 34,049 stanovnika na istoku Engleske u Grofoviji Lincolnshire.

To drevno trgovište je i administrativni centar Distrikta South Holland.

## Geografija

Spalding leži na rijeci Welland, na rubu Fensa.

## Historija

Spalding je naselje saksonskog porijekla, koje se spominje u Domesday Booku iz 1066. pod imenom - **Spallinge**, i kao feud Ive Talboisa, nećaka Williama Osvajača. On je prije toga već imao  domene po  Normandiji, ali se preselio u Spalding i podigao zamak. Njegovi nasljednici sporili su se oko vlasnišva sa redovnicima iz Crowlanda sve do 15. vijeka.
Prosperitet je doživio nakon 17. vijeka kad je dreniran Fens.

Danas je poznat kao srce Fensa i grad cvijeća, u kom se od 1959. svake prve subote u maju održava parada tulipana.

Spalding je i industrijski grad u kom se proizvode poljoprivredni alati, traktori i konzerve.

## Pobratimski gradovi

* Speyer, Njemačka
* Sézanne, Francuska

## Reference

## Vanjske veze

* Spalding
Park prirode Telašćica

**Park prirode Telašćica** je jedan od jedanest Hrvatskih parkova prirode u Dalmaciji osnovan 1988.

## Karakteristike

Park prirode Telašćica prostire se na površini od 70.5 km² (od toga 44,55 km² more i 25,95 km² kopno) na jugoistoku Dugog otoka u velikom zaljevu, jednom od najvećih jadranskih prirodnih luka.

Unutar samog zaljeva leži 6 otočića i hridi, 25 uvala i 69 km razvedene obale, a u akvatoriju Parka prirode još 13 otočića.

More u zaljevu doseže do dubine od 67 m, a kod nedalekih klifova na zapadnoj obali okrenutoj prema pučini 85 m. Tu se nalazi najviši klif na Jadranu - Grpašćak (161 m).

Unutar parka leži  slano jezero - **Mir**, površine 0,23 km²; duboko 5,8 m, poznato po ljekovitim mulju, i po endemičnoj vrsti jegulje - **kajman**.

Po parku ima i par arheoloških nalazišta; groblje u polju Čuh, ilirsko groblje i ostaci rimske Ville rustice iz 1. vijeka.

Za srednjeg vijeka zaljev su zvali **Tilagus**, vjerojatno jer je izgledala kao tri spojena jezera.

Telašćicu posjećuju brojni nautičari, kao obavezno i sigurno sidrište prilikom krstarenja po Nacionalnom parku Kornati.

Najbliže naselje je Sali, do kog vodi puteljak, a u zaljev se s morske strane ulazi kroz prolaze Vela i Mala Proversa kod svjetionika Vela Sestrica.

## Izvori

## Vanjske veze

* ''Službene stranice parka'' 
* ''Dugi otok''
It's Alive III: Island of the Alive

***It's Alive III: Island of the Alive*** () je horor film snimljen 1987. godine u režiji Larryja Cohena. Predstavlja nastavak filma *[[It Lives Again]]*, odnosno završni dio trilogije započete sa filmom *[[It Lives (film)|It Lives]]*. Radnja prikazuje kako su krvoločne mutirane bebe odlukom suda smještene u karantenu na izoliranom otoku, na koji će, iz različitih motiva, doći ekspedicija. Cohen je film snimio kao dio ugovora sa studijem Warner Bros. po kome je također, ispočetka isključivo za video distribuciju, snimljen i *[[A Return to Salem's Lot]]*. Usprkos toga, *It's Alive III* je, slično kao i *Return*, ipak imao ograničenu kino-distribuciju, a u njemu se u ulozi oca jedne od beba pojavljuje Cohenov omiljeni glumac Michael Moriarty.

## Uloge

## Reference

*

## Vanjske veze
*
Dharmatma

***Dharmatama*** je indijski igrani film snimljen 1975. na hindiju u režiji Feroza Khana, poznat kao prvo bollywoodsko ostvarenje snimljeno na lokacijama u Afganistanu. Po žanru je mješavina gangsterskog i ljubavnog filma, a scenario je velikim dijelom inspiriran Coppolinim *[[Kum (film)|Kumom]]*. Feroz Khan tumači lik protagonista, mladića čiji je otac (koga tumači Prem Nath), uspješni i uticajni poslovni čovjek koji je bogatstvo stekao paralelnom karijerom kralja matka kocke. Radnja prikazuje kako je njegov sin, zgađen očevim kriminalom, otišao u Afganistan i tamo upoznao lijepu djevojku (čiji lik tumači Hema Malini), ali kako se vraća nakon što mu otac postane meta beskrupuloznih gangstera koji nastoje preuzeti njegov zločinački imperij.

## Uloge
*Prem Nath ... Dharamdas 'Dharmatma'
*Feroz Khan ... Ranbir
*Hema Malini ... Reshma
*Rekha ... Anu
*Danny Denzongpa ... Jankura
*Farida Jalal ... Mona
*Ranjeet ... Rishi
*Sudhir ... Natwar
*Imtiaz Khan ... Kundan
*Madan Puri ... Ranbirov stric
*Jeevan ... Anokhelal
*Satyen Kappu ... Biradar
*Helen ... Plesačica
*Iftekhar ... Vikram Singh
*Faryal ... nurse
*Sulochana Latkar ... Shanti
*Seema Kapoor 
*Jagdish Raj ... Dr. Jagdish
*Krishnakant ... Guverner
*Habib ... Baron
*Anand Pal
*Major Anand ... Policijski komesar
*Brahm Bhardwaj    ... Dr. Roy
*V. Gopal
*Hercules
*Dhanraj
*Rafiq
*Zaheera
*Nadira ... Ciganka
*Alka ... Rani
*P. Jairaj
*Yashraj
*Nana Palsikar ... Purshottam
*Nazir Hussain ... Zaheerin otac
*Krishan Dhawan ... Kishanlal (Anuov otac) 
*Gurnam 
*Mohan Choti 
*Himmat Sinh Chauhan 
*Dara Singh ... Shakti Singh

## Izvori


## Vanjske veze
*
Chattakkari (film, 1974)

***Chattakkari*** je indijski igrani film snimljen 1974. godine na malayam jeziku u režiji K. S. Sethumadhavana. Predstavlja adaptaciju istoimene novele Pammana. Protagonistica, čiji lik tumači Lakshmi je Julie Morris, kćer anglo-indijskog inženjera koja se upozna i zaljubi u hinduskog mladića po imenu Sasi (koga tumači Mohan Sharma. Radnja prikazuje kako sa njim zatrudni te kako njena osramoćena porodica razmišlja o emigraciji u Englesku prije nego što Sasijeva porodica odluči prihvati i nju i dijete. *Chattakkari*, koji je u značajnoj mjeri odstupio od predloška, davši filmu hepi end, postigao je izuzetan uspjeh. To se ponekad tumači time da je Lakshmi, tumačeći lik Anglo-Indijke neopterećene tradicionalnim indijskim običajima, u filmu cijelo vrijeme nosila kratke suknje po zapadnoj modi, te tako postala seks simbol; dodatni publicitet je stvorila i njena veza sa Mohanom Sharmom koji se za nju kasnije vjenčao. Uspjeh *Chattkkarija* je potakao snimanje niza remakeova na različitim indijskim jezicima, a od kojih je najpoznatiji *[[Julie (film, 1975)|Julie]]* u kome su sljedeće godine svoje uloge ponovili Lakshmi i Sharma. 

## Uloge

*Lakshmi - Julie
*Mohan Sharma - Sasi
*Sujatha - Usha
*Adoor Bhasi - Morris
*Meena - Sasina majka
*Sukumari - Margarette
*Reena - Ilin
*M. G. Soman - Richard
*Shankaradi
*Bahadoor
*Paravoor Bharathan
*Prem Prakash
*Master Sathyajith
*Vinodini

## Izvori

## Vanjske veze
*
Julie (film, 1975)

***Julie*** je indijski igrani film snimljen 1975. na hindiju u režiji K. S. Sethumadhavana. Predstavlja remake njegovog filma *[[Chattakkari (film, 1974)|Chattakkari]], *snimljenog prethodne godine na malayalam jeziku. U njemu je Lakshmi ponovila glavnu ulogu anglo-indijske kršćanske djevojke koja se zaljubi u hinduskog mladića (čiji lik tumači Vikram Makandar). Radnja prikazuje kako sa njim zatrudni, ali kako obje porodice na kraju odlučuju radi djeteta prerasti svoje religijske zapreke i kastinske predrasude. Julie se istakao kao jedan od rijetkih bollywoodskih filmova koji je prikazivao Anglo-Indijce kao likove, kao i po tome što je bio prvi bollywoodski film koji je u svom soundtracku imao pjesmu na engleskom jeziku.

## Uloge
* Lakshmi Narayan  ...  Julie
* Vikram Makandar  ...  Shashi Bhattacharya
* Nadira  ...  Margaret "Maggie", Juliena majka
* Om Prakash  ...  Morris, Julien otac
* Rita Bhaduri  ...  Usha Bhattacharya
* Utpal Dutt  ...  Mr. Bhattacharya, Ushin i Shashijev otac
* Sridevi  ...  Irene, Juliena mlađa sestra
* Sulochana  ...  Ruby Aunty
* Jalal Agha  ...  Richard "Richie"
* Rajendra Nath  ...  Rahim, vlasnik trgovine

## Izvori


## Vanjske veze
*
Mletačko-osmanski ratovi

**Mletačko-osmanski ratovi** ili **Venecijansko-turski ratovi** je naziv za niz vojnih sukoba od 15. do 18. vijeka po istočnom Mediteranu između Mletačke Republike i Osmanskog Carstva:

## Lista ratova

* **[[Mletačko-osmanski rat 1463. - 1479.|Prvi Mletačko-osmanski rat]]**, vodio se od 1463. do 1479., rezultat tog rata bio je mletački gubitak Negroponta i Eubeje, većeg dijela Moreje (Peloponez) iAlbanije u korist Osmanskog Carstva.
* **[[Mletačko-osmanski rat 1499. - 1503.|Drugi Mletačko-osmanski rat]]**, vodio se od 1499. do 1503. po Egejskom, Jonskom i Jadranskom moru, rezultat rata bio je gubitak posljednjih mletačkih  utvrda Metoni, Koroni u Moreji (Peloponezu) i Drača u Albaniji.
* **[[Mletačko-osmanski rat 1537. - 1540.|Treći Mletačko-osmanski rat]]**, vodio se od 1537. do 1540., rezultat tog rata bio je daljnji  mletački poraz - gubitak Krfa, Herceg Novog, jonsko - egejskih otoka (Siros, Egina, Ios, Paros, Tinos, Karpatos, Kasos, Naksos) i dobrog dijela dalmatinskog zaleđa.
* **[[Ciparski rat|Četvrti Mletačko-osmanski rat]]**, vodio se od 1570. do 1573., rezultat tog rata bio je osmansko zauzimanje Cipra, nakon poraza njihove flote u Bitci kod Lepanta 1571.
* **[[Kandijski rat|Peti Mletačko-osmanski rat, zvan Kandijski rat]]** vodio se od 1645. do 1669., rezultat tog rata bio je osmansko zauzimanje Krete (Kandije).
* **[[Morejski rat|Šesti Mletačko-osmanski rat zvan Morejski rat]]**, vodio se od 1684.-1699., rezultat tog rata bio mletačko zauzimanje Moreje (Peloponeza).
* **[[Mletačko-osmanski rat (1714–1718)|Sedmi Mletačko-osmanski rat]]** (zvan i **Drugi morejski rat**), vodio se opet najvećim dijelom po Moreji rezultat tog rata bio je ponovno osmansko zauzimanje Moreje i posljednjih mletačkih domena u Egejskom moru.

## Reference

## Vanjske veze

* ''War between Turks and Venice''
Bourne, Lincolnshire

**Bourne** je grad od 15,429 stanovnika na istoku Engleske u Grofoviji Lincolnshire.

Administrativno podpada pod Distrikt South Kesteven.

## Geografija

Bourne leži na zapadnom rubu Fensa.

## Historija
Bourne je izrastao kao saksonsko naselje oko manjeg dvorca u kom je rođen Hereward Budni.
Prvi put je dokumentiran 960., nakon tog se spominje i u Domesday Booku 1066. pod imenom **Brune**.
Prvu kraljevsku povelju dobila je 1138. augustinska opatija kojoj je Bourne biofeud. Za srednjeg vijeka prosperirao je na trgovište.

Tokom 19. vijeka izrastao je u važno željezničko čvorište. U prvoj polovici 20. vijeka bio je poznat po proizvodnji trkaćih automobila (ERA i BRM).

## Privreda
Pored tgovine današnji Bourne ima i nešto industrije (sportski automobili).

## Znamenitosti
Najveća znamenitost Bournea su opatijska crkva sv.Petra i Pavla iz 12. vijeka i dvorac Grimsthorpe podignut 1540.

## Pobratimski gradovi
*  Doudeville, Francuska

## Reference

## Vanjske veze

* Bourne Town 
* Visit Bourne
Tiger Shroff

**Tigar Šrof** (, Mumbaj, 2. mart 1990) je indijski filmski glumac. Sin je glumca Džekija Šrofa i producentkinje Ajši Dat.
## Filmografija

## Nagrade
### Filmfareova nagrada
* **Nominovan**
** 2015. – Filmfareova nagrada za najboljeg muškog debitanta u filmu *Pravo na ljubav*

## Izvori

## Vanjske veze

* Zvanični Tviter profil
*
Hero (film, 1983)

**Hero** (hind.: हीरो) je indijski igrani film snimljen 1983. na hindiju u režiji Subhasha Ghaja. Jackie Shroff je igrao istoimenu glavnu ulogu u filmu, koja ga je i proslavila. Glumica Minakshi Sheshadri, bivša Miss Indije, također je stekla slavu ulogom u ovom filmu. U 2015. godini napravljen je remake filma pod istim nazivom. Po žanru je mješavina akcionog i ljubavnog filma. Protagonist, koga tumači Shroff, je Jackie, kum zloglasnog kriminalca Pashe (čiji lik tumači Amrish Puri), koji za njegov račun otme Radhu (Sheshadri), kćer policijskog komesara (čiji lik tumači Shammi Kapoor). Radnja prikazuje kako se između Jackieja i njegove zatočenice stvori ljubav, radi koje će nju i sebe predati vlastima, ali na sebe navući Pashinu osvetu.

*Heroj* je postigao veliki uspjeh, te je dobio nekoliko remakeova ne nekoliko indijskih jezika.
## Radnja

Protagonist, koga tumači Shroff, je Jackie, kum zloglasnog kriminalca Pashe (čiji lik tumači Amrish Puri), koji za njegov račun otme Radhu (Sheshadri), kćer policijskog komesara (čiji lik tumači Shammi Kapoor). Radnja prikazuje kako se između Jackieja i njegove zatočenice stvori ljubav, radi koje će nju i sebe predati vlastima, ali na sebe navući Pashinu osvetu.

## Uloge
* Jackie Shroff ... Jackie Dada / Jaikishan
* Meenakshi Sheshadri ... Radha Mathur
* Sanjeev Kumar ... Damodar Mathur
* Shammi Kapoor ... Policijski komesar Shrikanth Mathur
* Amrish Puri ... Pasha
* Madan Puri ... Bharat
* Bindu ... Jamuna
* Bharat Bhushan... Ramu
* Shakti Kapoor ... Jimmy Thapa
* Urmila Bhatt ... Sandhya Mathur

## Izvori


## Vanjske veze
*
It's Alive (film, 2009)

***It's Alive*** () je američki horor film snimljen 2009. godine u režiji Josefa Rusnaka. Predstavlja remake remake istoimenog filma Larryja Cohena iz 1974. godine. Protagonistica, čiji lik tumači Bijou Phillips, je majka za čiju se novorođenu bebu ispostavi da je mutant, odnosno nasilno i krvoločno čudovište.

Film se snimao na lokacijama u Bugarskoj koja "glumi" Novi Meksiko. U SAD, pak, nije imao redovnu kino-distribuciju, nego je izdan direktno na video. Kritičari mu nisu bili skloni, a njihovom mišljenju se priključio i Cohen, držeći ga "užasnim".

## Uloge
* Bijou Phillips ... Lenore Harker
* James Murray ... Frank Davis
* Raphaël Coleman ... Chris Davis
* Owen Teale ... Nar. Perkins
*  Ty Glaser ... Marnie
*  Oliver Coopersmith ... Mike
*  Ioan Lov ... Adam
*  Jack Ellis ... Prof. Baldwin
* Skye Bennett ... Nicole
*  Arkie Reece ... Perry
* Todd Jensen ... Dr. Orbinson
*  Marianna Stanicheva ... Bolničarka #1
*  Alexis Bergemann ... Bolničarka #2
* Michal Yannai ... Namršteni bolničar
*  Gergana Buzukova ... Mršava bolničarka
*  Vlado Mihailov ... Bolničar
*  Meglena Karalambova ... Bolničar na dužnosti
*  Vesko Razpopov ... Bolničar #1
*  Atanas Srebrev ... Policajac
*  Michael McCoy ... Bolnički zaštitar
* Dimitar Shopov ... Oficir sa psom
*  Violeta Markovska ... Julie
* Sigal Diamant ... Bolničarka na ginekološkom odjelu
*  Douglas Reno ... Bolnički službenik
*  Mike Straub ... Specijalist za životinje
*  Mark W. Johnson ... Glavni policajac
*  Sofia Vasileva ... Mlada bolničarka
*  Miroslav Emilov ... Policajac #2
*  Laura Giosh ... Policajka Marcos
*  Vladimir Koev ... Ljekar (nenaveden na špici

## Izvori

## Vanjske veze
*
*
Ist

**Ist** (talijanski: *Isto*) je otok u Jadranskom moru u Hrvatskoj, koji administrativno podpada pod grad Zadar u Zadarskoj županiji.

## Karakteristike
Ist je jedan od otoka Zadarskog arhipelaga, dug 4,2 km, i širok 4,3 km. Udaljen je 0,2 km jugoistočno od Molata i oko 0,75 km sjeverozapadno od Škarde.

Otok ima površinu od 9,73 km², a dužina njegove obale iznosi 23,031 km. Veća brda su Straža (174 m) i Vrh gore (163 m).  .

Ispred južne i jugozapadne obale leže brojni otočići; Benušić, Kamenjak, Maslinjak, Črnikovac, Vodenjak, Sestrice, Galiola i hridi.

Jedino istoimeno naselje Ist leži na sredini otoka, na najužem dijelu, u dubini zaljeva Široke. Ostale veće uvale su Kosirača, Turtula i Mavrela. Najstariji dio Ista bio je smješten na brdu daleko od mora, zbog straha od gusara, od  19. vijeka počelo je naseljevanje uz lučicu za manje brodove. Crkva sv. Nikole uz obalu, podignuta je 1856., na mjestu istoimene, ali manje iz 17. vijeka. Na brdu Straža leži crkva sv.Marije podignuta j1865.

Malobrojni stanovnici bave se ovčarstvom, maslinarstvom, vinogradarstvom, ribarstvom i turizmom. Ist ima manju marinu za 66 brodova, koja radi od aprila do novembra.

## Historija

Najstariji stanovnici Iliri otok su zvali - **Gistum**, pod imenom *Ost* dokumentiran je 1311. a od 1527. počinje se upotrebljavati venecijansko ime - *Isto*.

Za ranog srednjeg vijeka otok je bio je bio pod vlašću zadarske komune, a nakon 1409. Mletačke Republike. Tokom mletačko-turskih ratova (15 - 16. vijek) na otok se doselilo puno izbjeglica iz Bosne i stopilo sa romaniziranim starosjediocima, od kojih su preuzeli starije toponime; Funestrala, Klunda, Mavrela, Skrivadica, Turtula, Pendulj.
Početkom  18. vijeka Ist je postao samostalna crkvena župa.

Za Drugog svjetskog rata nakon Kapitulacije Italije 1943. otok je postao jedna od baza Partizanske mornarice.

## Transport

Otok je povezan dnevnim brodskim linijama sa Zadrom. 
## Reference

## Vanjske veze

* ''Otok Ist na karti Jadrana''
Međunarodni aerodrom Simón Bolívar (Venezuela)

**Međunarodni aerodrom Simón Bolívar**, poznat i kao **Međunarodni aerodrom Maiquetia "Simón Bolívar"** (španjolski: *Aeropuerto Internacional de Maiquetia "Simón Bolívar"*) međunarodni je aerodrom koji se nalazi u gradiću Maiquetía, cca. 21 kilometar od centra Caracasa, glavnog grada Venezuele. *Maiquetia*, kako ga najčešće naziva lokalno stanovništvo, glavni je i najveći od dvanaest međunarodnih aerodroma u zemlji; kroz *Maiquetiju* prolaze letovi za nekoliko važnih lokacija u Amerikama, Karibima i Europi. 

Osnovan je 1945. godine kao Međunarodni aerodrom Maiquetía (španjolski: *Aeropuerto Internacional de Maiquetía*) i to nakon što je američki pilot Charles Lindbergh lokaciju predložio kao pogodnu za izgradnju aerodroma; Sjedinjene Države su subvencionirale izgradnju, a arhitekt inicijalnog putničkog terminala bio je Luis Malaussena. Tokom godina je nekoliko puta prolazio kroz proširenja i rekonstrukcije.
Zore su ovdje tihe (TV serija)

***Zore su ovdje tihe*** (}; () je rusko-kineska dramska televizijska serija originalno emitirana 2005. godine. Predstavlja ekranizaciju istoimene priče Borisa Vasiljeva, odnosno remake istoimenog sovjetskog filma iz 1972. godine. Radnja je smještena u Kareliju 1942. godine za vrijeme Drugog svjetskog rata gdje sredovječni podoficir Crvene armije dobija zadatak zapovijedati protivavionskom jedinicom duboko u pozadini, i pri čemu se ispostavi da njegovo ljudstvo čine mlade žene-vojnici. Poticaj za snimanje je dala izuzetna popularnost originalnog filma u Kini. Ruska javnost, kritičari, a na kraju i sami producenti, njome nisu bili zadovoljni, prije svega zbog niza neuvjerljivosti, pa je verzija prikazana na ruskoj televiziji skraćena sa 20 na 12 epizoda. U samoj Kini je serija imala izuzetnu gledanost, te ju je vidjelo 400 miliona ljudi.

## Izvori

## Vanjske veze
*
Peranmai

***Peranmai*** () je indijski akcioni film snimljen na tamilskom jeziku 2009. godine u režiji S. P. Jananathana. Predstavlja remake sovjetskog ratnog filma *[[Zore su ovdje tihe]]* iz 1972. godine. Radnja je premještena u suvremenu Indiju, a protagonist, čiji lik tumači Jayam Ravi je plemenski lugar koji dobije zadatak obučavati petero djevojaka prilikom ekspedicije u džungli, te prilikom obuke slučajno nabasa na grupu stranih komandosa koja namjerava sabotirati indijski raketni program.

## Uloge
*Jayam Ravi ... Dhuruvan
*Roland Kickinger ... Anderson
*Vasundhara Kashyap ... Kalpana
*Saranya ... Ajitha
*Dhansika ... Jennifer
*Varsha Ashwathi ... Thulasi
*Liyasree ... Susheela
*Ponvannan ... Ganapathi Ram
*Vadivelu ... Soosai
*Urvashi ... Victoria Madam
*Svilen Kamburov ... Benny
*Trotsky Marudu ... Naučnik

## Reference

## Vanjske veze
* 
*
Zore su ovdje tihe (film, 2015)

***Zore su ovdje tihe*** () je ruski ratni film snimljen 2015. godine u režiji Renata Davletjarova. Predstavlja remake istoimenog sovjetskog filma iz 1972. godine, odnosno adaptaciju istoimene priče Borisa Vasiljeva. Protagonist, koga tumači Jurij Korotkov je podoficir Crvene armije koga za vrijeme Drugog svjetskog rata 1942. godine pošalju kao zapovjednik pozadinske protivavionske jedinice u Kareliji čije se ljudstvo sastoji od mladih žena. Radnja prikazuje kako se on pokušava prilagoditi ženama, ali kako će svi zajedno imati iskušenja kada se ispostavi da moraju zaustaviti grupu njemačkih padobranaca koji namjeravaju sabotirati statešku prugu.

## Vanjske veze
* 
* Вышел трейлер новой экранизации романа «А зори здесь тихие»
That's Entertainment, Part II

*'That's Entertainment, Part II* () je američki dokumentarni film snimljen 1976. godine u režiji Genea Kellyja. Predstavlja svojevrsni nastavak filma *[[That's Entertainment!]]* snimljenog 1974. godine. Kao i taj film, predstavlja kompilaciju plesnih i muzičkih točki nekih od najpoznatijih i najuspješnijih mjuzikala hollywoodskog studija MGM u periodu od 1930-ih do 1950-ih. U njemu se Kelly pojavljuje i kao voditelj/narator zajedno sa Fredom Astaireom.

## Izvori

## Vanjske veze
* 
*
Eros + masakr

je japanski crno-bijeli igrani snimljen 1969. godine u režiji Yoshishigea Yoshide. Po žanru pripada biografskom filmu, a nominalni protagonisti, koje tumače Mariko Okada i Toshiyuki Hokosawa, su japanska anarhistica Noe Ito i njen partner Sakae Osugi. Radnja se događa u nekoliko perioda, odnosno prati događaje koji su doveli do Amakasuovog incidenta u kome su Ito i Osugi 1923. godine ubijeni, odnosno paralelno prati grupu sineasta u suvremenom Japanu koja o njima nastoji snimiti film te prakticirati njihove ideale slobodne ljubavi. *Eros + masakr* je napravljen u stilu Novog vala, te je kombinirao igrane i dokumentarne tehnike. Često se navodi kao prvi film u Yoshidinoj trilogiji posvećenoj političkom radikalizmu koga također čine *[[Herojsko čistilište]]* i *[[Kaigenrei]]*.

## Uloge
*Mariko Okada ... Noe Itō/Mako
*Toshiyuki Hosokawa ... Sakae Ōsugi
*Yuko Kusunoki ... Itsuko Masaoka
*Toshiko Ii ... Eiko Sokutai
*Daijirô Harada ... Kiwamu Wada

## Izvori

## Vanjske veze
* 
*
Amakasuov incident

**Amakasuov incident** se zbio u Japanu 16. septembra 1923. godine, nedugo nakon Velikog Kanto zemljotresa. Bojeći se da bi anarhisti mogli pokušati iskoristiti nastali kaos da sruše vladu, grupa žandara na čelu sa poručnikom Amakasuom Masahikom je uhapsila dvoje istaknutih anarhista - Ōsugija Sakaea i Itō Noe, zajedno sa Ōsugijev 6-godišnjim nećakom. Nakon toga su sve troje pretučeni na smrt, a trupla bačena u bunar. Cijeli je slučaj izazvao zgražanje zbog ubistva djeteta,  te je Amakasu uhapšen i osuđen na 10 godina zatvora; iz njega je izašao tri godine kasnije zahvaljujući amnestiji.

Amakasuov incident je rekontsruiran u biografskom filmu *[[Eros + masakr]]*.

## Vanjske veze
* 甘粕（あまかす）事件  
* 日本ペンクラブ 電子文藝館  招待席・主権在民史料 「関東大震災」  (今井 清一)  
* 関東大震災と新聞  (池見哲司)
Guy I od Soissonsa

**Guy I** (fra. *Guy I<sup>er</sup>*; ? — nakon 986.) bio je grof Soissonsa, koji je spomenut u povelji iz 974. koju je izdao kralj Franaka Lothaire, a kojom se potvrđuju povlastice samostana Saint-Thierry blizu Reimsa. Guy je čak osnovao opatiju blizu Péronnea te je posjetio Rim.
## Obitelj
Grof Guy je vrlo vjerojatno bio sin grofa Herberta II od Vermandoisa i njegove jedine supruge, grofice Adele. Druga je mogućnost da je Guy bio sin grofa Adalberta I od Vermandoisa i njegove žene, gospe Gerberge od Lotaringije te tako unuk Herberta II. Guyeva je kći bila grofica Adelisa od Soissonsa.
## Reference
Karma (film, 1986)

**Karma** (hind.: कर्मा) je indijski igrani film snimljen 1986. na hindiju u režiji Sublasha Ghaja
## Radnja

Rana Višva Pratap Singh je bivši policajac visokog ranga, koji radi u zatvoru, gde uspešno vrši rehabilitaciju kriminalaca. Jednog dana ga obaveštavaju da je Lekar Dang, šef jedne velike terorističke organizacije, uhapšen i da će biti tajno smešten u ovaj zatvor zbog svoje udaljene lokacije.

## Uloge
* Dilip Kumar ... Rana Vishwa Pratap Singh/Dada Thakur
* Nutan ... Rukmani V.P. Singh
* Naseeruddin Shah ... Khairuddin Chishti
* Anil Kapoor ... Jonny/Gayaneshwar
* Jackie Shroff ... Baiju Thakur
* Dara Singh ... Dharma
* Poonam Dhillon ... Tulsi
* Sridevi ... Radha
* Anupam Kher ... Dr. Michael Dang
* Shakti Kapoor ... Jagga/Jolly
* Tom Alter ... Rexon
* Manik Irani ... Goon
* Satyanarayana Kaikala ... Kittam Kittu
* Bindu ... Chachi

## Izvori


## Vanjske veze
*
Herojsko čistilište

***Herojsko čistilište*** (煉獄エロイカ, *Rengoku eroica*) je japanski crno-bijeli igrani film snimljen 1970. godine u režiji Yoshishigea Yoshide. Radnja prikazuje nuklearnog inženjera kome supruga u dom dovodi tinejdžera za koga tvrdi da joj je sin, te se inženjer zbog toga prisjeća prošlosti kada je pripada radikalnoj komunističkoj grupi. *Herojsko čistilište* je napravljen u stilu Novog vala, pri čemu se ističe nelinearna narativna struktura, ali i zamišljena bliska budućnost Japana u 1980-im. Smatra se drugim dijelom trilogije posvećene političkom radikalizmu koga još tvore *[[Eros + masakr]]* i *[[Kagenrei]]*.

## Uloge
* Mariko Okada : Nanako
* Kaizo Kamoda
* Naho Kimura : Jyoko
* Yoshiaki Makita : Shu
* Kaneko Iwasaki : Atsuko
* Toru Takeuchi : Kiyoshi
* Kazumi Tsutsui : Ayu

## Vanjske veze
*
That's Dancing!

***That's Dancing!*** () je američki dokumentarni film snimljen u režiji Jacka Haleya Juniora i premijerno prikazan početkom 1985. godine. Nastao je u produkciji studija MGM te predstavlja kompilaciju najpoznatijih plesnih točaka iz njegovih filmskih mjuzikala, a pri čemu se kao naratori/voditelji pojavljuju neke od najvećih zvijezda. *That's Dancing!* se stilom naslanjao na sličan kompilacijski dokumentarac *[[That's Entertainment!]]* iz 1974. godine, te se ponekad smatra njegovim neslužbenim nastavkom. Za razliku do njega, međutim, nije bio ograničen na klasični period od 1930-ih do 1950-ih, nego je sadržavao i scene iz novijih filmova, uključujući one iz 1980-ih kao što su *[[Fame (film, 1980)|Fame]]* i *[[Flashdance]]*. Filmofilima je, pak, privukao pažnju što je sadržavao i neke od materijala koji nikad ranije nisu bili prikazani, odnosno izbačene scene iz neke od klasičnih filmova, uključujući *[[Čarobnjak iz Oza (film, 1939)|Čarobnjak iz Oza]]*.

## Vanjske veze
*
*
Octobre (film, 1994)

***Octobre*** () je kanadski igrani film snimljen 1994. godine na francuskom jeziku. Temelji se na istinitim događajima, odnosno opisuje Oktobarsku krizu u provinciji Kvebek 1970. godine, kada su militantni separatisti iz Fronta za oslobođenje Kvebeka (FLQ) oteli provincijskog ministra Pierrea Laportea i potakli federalnog premijera Pierrea Trudeaua da proglasi vanredno stanje i na ulice pošalje vojsku. Radnja filma se temelji na knjizi  *Pour en finir avec Octobre* Francisa Simada, FLQ-ovog militanta koji je sudjelovao u tim događajima.

## Uloge
* Les Felquistes : Luc Picard, Hugo Dubé, Pierre Rivard, Denis Trudel
* Le ministre Laporte : Serge Houde

## Vanjske veze
* ''Octobre'' sur Éléphant
* Pierre Falardeau et la fiction historique
* Des extraits vidéo du film 'Octobre' sur le site de la série télévisée Cinéma québécois 
* Site officiel sur la carrière de Pierre Falardeau
*
Nô (film)

***Nô*** () je kanadski igrani film snimljen na francuskom jeziku 1998. godine u režiji Roberta Lepagea. Po žanru je mješavina komedije i drame, a protagonistica, čiji lik tumači Anne-Marie Cadieux je kvebečka glumica koja 1970. godine radi u Japanu za vrijeme izložbe Expo '70. Radnja prikazuje kako otkrije kako je zatrudnjela sa svojim momkom koji je ostao u Kvebeku, ali i kako je posve neupućena u to da je tamo eskalirala Oktobarska kriza, a što će biti izvorom brojnih nesporazuma.

## Uloge
* Anne-Marie Cadieux : Sophie Maltais
* Marie Gignac : Patricia Hébert
* Richard Fréchette : Walter
* Alexis Martin : Michel
* Éric Bernier : François-Xavier
* Marie Brassard : Hanako
* Patrice Godin : René
* Jean Charest : Claude
* Jules Philip : Policier #1
* Tony Conté : Policier #2 (Tony Conté lui-même)
* Normand Bissonnette : Buchanen
* Ghislaine Vincent : Madame Petypon
* Jean Leloup : Livreur
* Walter T. Cassidy : Acteur Nô
* Ron Korb : Musicien de flûte Nô
* Darren Hitoshi Miyasaki : Musicien Nô
* Gary Kiyoshi Nagata : Musicien Nô
* Jim Asano Akira : Assistant Nô
* Milton Tanaka : Assistant Nô
* Hitomi Asahata : Assistant Nô
* Yosh Tagushi : Médecin
* Michel Lee : Étienne
* Robert Bellefeuille : Curé Feydeau
* Lynda Lepage-Beaulieu : Madame Feydeau
* Noriko Hisatomi : Hôtesse à l’Expo d’Osaka
* Kathia Bassanoff : Femme
* Julie Shimotakahra : Serveuse du restaurant
* Nathalie D’Anjou : Concierge
* Denis Gaudreault : Visiteur de l'appartement
* Denis Lefebvre : Visiteur de l'appartement
* Abdul Aziz Rasuli : Azis
* Yoshihiro Shimazu : Serveur du Karaoké
* France Larochelle : Hôtesse du Québec
* Anne Larochelle : Hôtesse du Québec
* Robert Norman : Policier
* Pierre Auger : Voix
* Sophie Faucher : Voix
* Manuel Foglia : Voix
* Pierre Drolet : Voix
* Jean Chrétien : sam sebe (arhivske snimke)
* Knowlton Nash : sam sebe (arhivske snimke)
* Pierre Trudeau : sam sebe (arhivske snimke)

## Napomene

## Vanjske veze
*
Black October (film)

***Black October*** () je kanadski dokumentarni film snimljen 2000. godine u režiji Terencea McKenne. Posvećen je Oktobarskoj krizi, odnosno prikazuje dramatične događaje u provinciji Kvebek kada su militantni separatisti iz Fronta za oslobođenje Kvebeka oteli provincijskog ministra Pierrea Laportea te potakli federalnu vladu Pierrea Trudeaua da uvede vanredno stanje. Film, nastao u produkciji državne TV-kuće CBC, također sadrži intervjue sa nekim od učesnika tih događaja.

## Reference

## Vanjske veze
*
Adelisa od Soissonsa

**Adelisa od Soissonsa** (fra. *Adelise de Soissons*) bila je francuska plemkinja i grofica Soissonsa. Bila je kći grofa Guya I i njegove supruge, koja joj je možda bila imenjakinja te je oca i naslijedila na mjestu grofa Soissonsa. 

O Adelisi i njenoj porodici postoji nekoliko teorija; prema jednoj od njih, njena majka je bila supruga grofa Nochera I od Bar-sur-Aubea nakon Guyeve smrti. Prema istoj teoriji, Nocher i Adelisina majka bili su roditelji grofa Renauda I od Soissonsa. Druga teorija kaže da je Nocher oženio Adelisu — kćerku Guya I — te su dobili sina Renauda.

Adelisa je vladala s Nocherom, a nakon njegove smrti vladala je sama dok Renaud — koji joj je bio sin ili brat — nije bio dovoljno star za vlast. Nije poznato kada je Adelisa umrla.
## Reference
Nataša Koroljova

**Natalija Vladimirovna Porivaj** (, ) (31. maj 1973 –), poznatija kao **Nataša Koroljova** () je ruska pjevačica.

## Diskografija
* «Жёлтые тюльпаны» (1990)
* «Дельфин и русалка» (1992)
* «Поклонник» (1994)
* «Конфетти» (1995)
* «Бриллианты слёз» (1997)
* «Сердце» (2001)
* «Осколки прошлого» (2002)
* «Веришь или нет (плюс Тарзан)» (2003)
* «Рай там, где ты» (2006)
* «Магия Л…» (2015)

## Izvori

## Vanjske veze

* Unofficial site
*
Reaction: A Portrait of a Society in Crisis

***Reaction: A Portrait of a Society in Crisis*** () je kanadski dokumentarni film premijerno prikazan 1973. godine. U njemu se prikazuje Oktobarska kriza u provinciji Kvebek 1970. godine, odnosno kako tamošnji anglofoni stanovnici reagiraju na odluku federalne vlade u njoj zbog terorističkih aktivnosti militantnih kvebečkih separatista uvede izvanredno stanje. *Reaction* se počeo snimati za vrijeme tih događaja, ali je njegovo prikazivanje dok nisu zavšeni sudski postupci vezani uz te događaje.

## Reference

## Vanjske veze
* 
* Watch ''Reaction: A Portrait of a Society in Crisis''  at the National Film Board of Canada
The Magic Flute (film, 2006)

***The Magic Flute*** () je britansko-francuski operni film snimljen 2006. godine u režiji Kennetha Branagha. Predstavlja adaptaciju istoimene opere Wolfganga Amadeusa Mozarta. Radnja je premještena u doba Prvog svjetskog rata i prikazuje kako mladića po imenu Tamino (a čiji lik tumači Joseph Kaiser Kraljica noći (čiji lik tumači Lybov Petrova) šalje da spasi njenu kćer Paminu (čiji lik tumači Amy Carson). *The Magic Flute* je dobio mlake kritike i nije uspio ponoviti uspjeh Bergmanove *[[Čarobna frula (film, 1975)|Čarobne frule]]* koja je bila daleko bliža predlošku.

## Uloge
*Joseph Kaiser ... Tamino
*Benjamin Jay Davis ... Papageno
*Amy Carson ... Pamina
*René Pape ... Sarastro
*Lyubov Petrova ... Kraljica noći
*Tom Randle ... Monostatos
*Silvia Moi ... Papagena
*Liz Smith ... Stara Papagena
*Teuta Koco, Louise Callinan, Kim-Marie Woodhouse ... Tri dame
*William Dutton, Luke Lampard i Jamie Manton ... Tri dječaka

## Izvori

## Vanjske veze
*
Iž

**Iž** (talijanski: *Eso* ili *Eso Grande*) je otok u Jadranskom moru u Hrvatskoj, koji administrativno podpada pod grad Zadar u Zadarskoj županiji.

## Geografija

Iž je jedan od otoka Zadarskog arhipelaga, dug 12,3 i širok 2,6 km u smjeru sjeverozapad-jugoistok, na kom je 2011. živjelo 559 stanovnika. 
Leži između Ugljana na istoku te Rave i Dugog otoka na zapadu.

Građen je od krednih vapnenaca i dolomita, najviše brdo ima 168 metara.

Otok ima površinu od 17,59 km², a dužina njegove obale iznosi 35,222 km.

Ispred zapadne i istočne obale leže brojni otočići; Beli, Fulija, Glurović, Knežak, Kudica, Mali, Mrtovnjak, Rutnjak, Sridnji, Temešnjak. Oko 60% površine je pokriveno borovom šumom.

Jedina dva naselja Veli Iž (376 st.) i Mali Iž (183 st.) leže na istočnoj obali.

Malobrojni stanovnici bave se pomorstvom, ovčarstvom, maslinarstvom, vinogradarstvom, ribarstvom i turizmom. Veli Iž ima marinu koja može primiti do dvjestotinjak brodova i crkvu Sv. Petra i Pavla iz 14. vijeka, sa elementima romanike.

Otok je poznat je po tradiciji grnčarstva koja se održala do danas - Iški lopiž.

## Historija

Otok je bio naseljen još od prahistorije, tragovi Ilirske gradine i rimskog naselja. U srednjem vijeku bio poznat pod imenom Ez, tad  je bio pod vlašću zadarske komune, koja ga je kao feud dala ženskom benediktinskom samostanu sv. Marije, a kasnije u zakup zadarskoj aristokraciji (porodice; Benja, Fanfonja, Nassi, Soppe, 
Civalleli, Grisogono).

Od 1409. Iž je u sastavu Mletačke Republike.
Za mletačko-turskih ratova tokom 15. i 16. vijeka, na otok se doselilo puno izbjeglica iz kopna, naročito iz Ravnih kotara.

Iž je za Drugog svjetskog rata bio poznat po snažnom antifašističkom pokretu.

## Transport

Otok je povezan dnevnim brodskim linijama sa Zadrom.

## Reference

## Vanjske veze

* ''Otok Iž na karti Jadrana''
Karmelićani

**Karmelićani** službeno *Red braće blažene djevice Marije od Karmela* (latinski:Ordo Fratrum Beatissimæ Virginis Mariæ de Monte Carmelo, akronim O.C.D.) su jedan (uz dominikance, franjevce i augustince) od četiri velika prosjačka reda rimokatoličke crkve iz srednjeg vijeka. 
## Historija reda

Njihova geneza može se pratiti od Gore Karnel u sjeverozapadnom Izraelu, gdje se oko 1155. okupila veća grupa vjernika, bivših hodočasnika i križara, nedaleko od legendarnog ilijinog izvora. 
Pravila reda sastavio je između 1206. - 1214. Jeruzalemski patrijarh Albert Avogadro, a odobrio papa Honorije III 1226. 
Prvi redovnici nadali su se će na Karmelu nastaviti način života proroka Ilije, kog su ranokršćanski pisci opisivali kao osnivača monaštva.

Prvi karmelićani živjeli su kao pustinjaci i apstinenti po kolibama na gori. Uskoro je slom Križarske države u Palestini, učinio njihov boravak na Gori Karnel nesigurnim pa su oko 1240. krenuli su preko Cipra, Sicilije za Francusku i Englesku.

Svoju prvu sinodu kojom je predsjedao Simon Stock, održali su u Engleskoj 1247. Nakon tog su se brzo proširili po čitavoj Zapadnoj Evropi, postajući jednako popularni kao dominikanci i franjevci.

Prvi ženski samostan karmelićanskih redovnica osnovan je 1452.

Od svih pokreta koja su se pojavljivali u redu, daleko najvažniji bio je onaj koji je pokrenula Terezija Avilska. Reforme koja je ono skoro punih 30 godina provodila u samostanu u Ávili, kog je osnovala 1562., imale su dalekosežne posljedice. Terezija je pored tog što je osnivala nove samostane, uspostavila i čvrstu suradnju sa Juanom de Yepesom (kasniji Ivan od Križa) i brojnim redovnicima koji su slijedili njena stroža pravila. Cilj njene reforme bio je obnoviti i naglasiti strogost i kontemplativni karakter izvornog karmeličanskog života.

Kako su njeni reformirani karmelićani nosili sandale umjesto cipela i čarapa, prozvali su ih **Bosonogim Karmelićanima** (službeno *Red bosonoge braće blažene djevice Marije od Karmela*), da ih razlikuju od starije grane reda. 
Samostani Bosonogih Karmelićana su 1580. proglašeni zasebnom provincijom, ali ostavljeni pod jurisdikciju starijeg reda, a od 1593. su postali potpuno nezavisna crkvena provincija direktno pod papom.

Karmelićani su pretrpili velike štete od Francuske revolucije, Napoleona i liberalnih vlada tokom 19. vijeka, kad im je rad zabranjivan a samostani raspuštani.  Danas su obnovili svoj rad u većini zemalja Zapadne Evrope, Bliskog Istoka, Latinske Amerike i Sjedinjenim Američkim Državama.

Orginalni Red Karmelićana, kolokvijalno zvani - **Bijeli fratri** bavi se prvenstveno propovijedanjem i poučavanjem. Red Bosonogih karmelićana, bavi se pastoralnim radom i evangelizacijom po misijama. Obje karmelićanske grane bile su važni promotori Marijanske pobožnosti.

Pored klasičnih redovnica u samostanima, u novije vrijeme formirane su brojne zajednice sestara laikinja - trećeretki, koje se bave odgojem, brigom o bolesnima i drugim dobrotvornim ativnostima.

## Reference

## Vanjske veze

* Službene stranice reda , ,
Chéri (film, 1950)

***Chéri*** je francuski crno-bijeli igrani film snimljen 1950. godine u režiji Pierrea Billona. Predstavlja adaptaciju istoimenog romana Colette. Protagonist, koga tumači Jean Desailly, je mladi i privlačni sin kurtizane koji započinje ljubavnu vezu sa majčinom kolegicom (čiji lik tumači Marcelle Chantal, iako je ona dvadeset godina starija od njega.

## Uloge

* Jean Desailly : Fred Peloux, dit "Chéri", un trop joli garçon, fils d'une-demi-mondaine, qui entretient une liaison avec Léa
* Marcelle Chantal : Léa, une courtisane dont la beauté se fane, sa maîtresse affectueuse
* Yvonne de Bray : la Copine
* Marcelle Derrien : Edmée, la jeune femme que, sans l'aimer vraiment, Chéri finit par épouser
* Jane Marken : Charlotte Peloux, la mère de Chéri, une ancienne demi-mondaine
* Guy Haurey : Guido
* Made Siamé : Rose
* Suzanne Dantès : Marie-Laure
* Maïa Poncet : la baronne
* Jane Faber : Lili
* Francine Lohier
* Raoul Chantrel
* Henri Henriot

## Vanjske veze
* 
* 
* Affiches, synopsis et photos sur cinema-francais.fr
Amok (film, 1934)

**Amok** je francuski crno-bijeli igrani film snimljen 1934. godine u režiji Fjodora Ocepa. Predstavlja drugu po redu, odnosno prvu zvučnu adaptaciju istoimene novele Stefana Zweiga. Radnja se događa u malom mjestu u Nizozemskoj Istočnoj Indiji gdje lokalni evropski ljekar (koga tumači Jean Yonnel) postaje opsjednut lijepom Nizozemkom (čiji lik tumači Marcelle Chantal) koja ga je zamolila da joj izvrši abortus kako bi od muža sakrila da ima ljubavnika. Film je prikazan na venecijanskoj Mostri.

## Uloge
* Jean Yonnel : le docteur Holk
* Claude Barghon : Lili Haviland
* Marcelle Chantal : Hélène Haviland
* Jean Servais : Jan
* Hubert Daix : Van der Tomb
* Fréhel : La chanteuse 
* Jean Galland : Monsieur Haviland
* Madeleine Guitty : La servante du cabaret
* Soura Hari : danseuse balinaise
* Valéry Inkijinoff : Amok et Maté 
* Toshi Komori : Danseur balinais
* Josiane Lisbey
* Phili Lovray
* Pierre Magnier : Le président
* Teddy Michaud

## Vanjske veze
*
Amok (film, 1944)

***Amok*** je meksički crno-bijeli igrani film snimljen 1944. godine u režiji Antonija Mompleta. Predstavlja treću po redu adaptaciju istoimene novele Stefana Zweiga. Protagonist, koga tumači Julián Soler, je ljekar koji je zbog manipulativne ljubavnice (čiji lik tumači María Félix) pronvejerio novac svoje pariške klinike, te je prisiljen bježati i pronaći utočište u zabačenom mjestu u indijskoj džungli. Radnja prikazuje kako tamo postaje opsjednut suprugom lokalnog guvernera (čiji lik također tumači Félix), a koja ga moli da joj izvrši abortus kako bi od muža sakrila preljubniku aferu.

## Uloge
* María Félix ... Mrs. Travis / Mrs. Belmont
* Julián Soler ... Dr. Jorge Martell
* Stella Inda ... Tara
* Miguel Ángel Ferríz ... Guverner

## Vanjske veze
*
* ''Amok'' in FilmAffinity.com
Baloie (Šipovo)

**Baloie** je naziv naselja iz rimskog perioda, na mjestu današnjeg Šipova, Bosna i Hercegovina. Pronađen je natpis sa formulom LDDD (*Lacus dotus decurionum decreto*), koji potvrđuju da je ovdje postojao municipalni grad kojim je upravljao *ordo decurionum*. 
## Rimski kompleks
Rimska aglomeracija u Šipovu, po svom urbanom sklopu, bila je cjelina sastavljena od manjih pratećih naselja smještenih uz itinerersku cestu Salona – Servitium. Uzvodno uz Janj, otkopani su ostaci kasnoantičke bazilike sa presvođenim grobnicama. Pored ušća Lubovačke rijeke bilo je naseobinsko naselje sa termama i mozaicima.
 
Najznačajniji dio ove razbijene aglomeracije je kvadratični dio sa rimskim ruševinam, nedovoljno istražen, za koji se predpostavlja da je bio *rimski castrum*, konkretnije logor za jednu kohortu. Na ruševinama je nađena ara rimskog vojnika na kojoj je naveden naziv garnizona. Ovaj logor iz I i II vijeka prerastao je kasnije u civilnu naseobinu. Na ovom prostoru nađen je mnogobrojni arheološki materijal.

## Poklopac sarkofaga
Otkriveno je sedam fragmenata antičkog poklopca orijentalnog (maloazijskog) tipa, tri amorfna i četiri sa prikazima. To je poklopac na dvije vode sa četiri akroterija na uglovima. Nije nađen ni jedan dio sarkofaga. Poklopac je bio dimenzija 3,35x1,35 metara. Po tome se zaključuje da je sarkofag služio za sahranu šire porodice.

U uglovima poklopca sa prednje strane su medaljoni sa portretima vlasnika sarkofaga. Uz medaljone su nagi eroti sa prekriženim nogama, oslonjeni na prevrnutu baklju. Srednji dio prednje strane je sa motivom daće (*Totenmahl*). Na prednjoj strani je i prikaz akantuove kime. 

Na bočnim stranama je prikaz glave, Gorgone, najčešći motiv sa rimskih sarkofaga.

Poklopac je još jedno svjedočanstvo o postojanju takvih grobnica u Bosni i Hercegovini u rimskom periodu. Paralelno sa sarkofazima pojavljuju se i urne, kao svjedočanstvo spaljivanja pokojnika.
## Mauzolej
Poklopac je djelo domaćih majstora koji su izradili i mauzolej, čiji su fragmenti pronađeni u Šipovu krajem XIX vijeka (Ćiro Truhelka), a potiče iz IV vijeka p.n.e. Brojni su elementi koji povezuju ova dva nalaza: identičan način oblikovanja, izrada tijela figura, nespretno oblikovanje udova,  pogrešno ukrštanje nogu, draperija i nabor na portretima, oblikovanje girlanda, te akantusovi listovi koji su postavljeni na sličan način. Sve to govori da sarkofag i mauzolej nisu djela pojedinačnih majstora već se radi o radioničkim proizvodima. Kamenorezačke radionice postojale su od ranije i izrađivale su raznu skulpturu, reljefe Jupitera, Minerve i Genija, kompoziciju sa lavljim glavama  i arhitektonsku dekoraciju. 

Greda sa bogatom profilacijom od korniža, ukrašena raznovrsnim kimatijem, je nešto starija, sa klasičnom izradom. Uz neizbježnu naivnost, šipovačka radionica sačuvala je svoj vlastiti izraz i autentičnost, uprkos uticajima iz Salone i Panonije. 
## Literatura
* Nenad Cambi, Godišnjak CBI, Sarajevo 1982 –SARKOFAG IZ ŠIPOVA
## Izvori
Rimski mozaici na tlu Bosne i Hercegovine

**Rimski mozaici na tlu Bosne i Hercegovine** su umjetničke tvorevine iz vremena rimske vladavine, a bile su rađene na podovima.
 
Tokom istraživanja krajem 19 stoljeća otkriveni su mozaici u: Diluntumu, Domaviji i Aquae S.... Nakon Drugog svjetskog rata otkriveni su mozaici i na lokalitetima u: Višićima kod Čapljine, Paniku kod Bileće, Putovićima kod Zenice, Skelanima i na drugim lokacijama. Ukupno je otkriveno oko 50 mozaika.
 
Mozaici  u najvećoj mjeri potječu iz perioda od 2. - 4. stoljeća n. e.. Izuzetak predstavljaju samo tri mozaička primjerka koja su napravljena nešto kasnije, a pripadaju ranokršćanskoj umjetnosti na ovim prostorima.

Središta mozaičkog stvaralaštva u provinciji Dalmaciji bila su u glavnom gradu Saloni, Epidaurumu i Naroni. Jedna takva radionica bila je i na lokalitetu Aquae S...

Po načinu izrade, u I stoljeću mozaici su rađeni u crno-bijeloj tehnici (dva primjerka iz okoline Zenice i iz Višića kod Čapljine). Od II stoljeća počinju se izrađivati u više boja, sa pojedinačnim likovima, figuralnim prikazima i geometrijskim motivima.
 
Preovladavaju cvjetni i mitološki motivi sa scenama pantere, personifkacije godišnjih doba, hipokampa, Minotaura, Neptuna, ribe, delfina, morskog thiasosa (svadbene povorke), zmije, nimfe, Kaliope i Orfeja.
 
Geometrijski motivi zastupljeni su sa velikim brojem kvadrata, pravougaonika, koncentričnih krugova, trouglova, meandra, različitih linija, polukrugova, beskonačnih pletenica, valovitih traka, rombova, jajolikih i srcolikih ornamenata i slično.

## Tehnika izrade
Rimski mozaik predstavlja umjetnost čiji su sastavni dijelovi kockice (tesere) koje čine cjelinu izvedenu na osnovu skice ili nacrta. Obzirom da se mozaik najčešće nalazio na podu, zbog čega je bio izložen intenzivnom korištenju i gaženju, morao je biti čvrst, elastičan, sa kvalitetno izvedenom drenažom. To se postizalo postavljanjem više slojeva, najčešće tri. Prvi sloj, statumen , je bio nosivi i drenažni, drugi, rudus, je pravljen od vapna i lomljenog kamena, treći, nucleus , sastavljan je od mljevene opeke, vapna i vulkanskog pepela i u njega su se polagale tesere (kockice) od kamena ili mramora. Vremenom se razvila tehnika u kojoj se umjesto sitnih kocki – tesera, koriste krupniji komadi, namjenski oblikovani/sječeni.

## Literatura
* Adnan Musuladžić, Zemaljski muzej Bosne i Hercegovine, Sarajevo, 2008 -Umjetnosti antičkih mozaika na tlu Bosne i Hercegovine
* Irma Čremošnik, Sarajevo, 1984 -Mozaici i zidno slikarstvo rimskog doba u Bosni i Hercegovini
Market Harborough

**Market Harborough** je grad od 22,911 stanovnika u sredini Engleske u Grofoviji Leicestershire.

On je i administrativni centar Distrikta Harborough.

## Geografija
Market Harborough leži na rijeci Welland, udaljen 24.1 km južno od Leicestera i oko 27.4 km sjeverno od Northamptona.

Dio grada sjeverno od Wellanda, uključujući i historijski centar, leži u Grofoviji Leicestershire, dok dio grada južno od rijeke leži u Grofoviji Northamptonshire.
 
## Historija
Market Harborough je rastao zajedno sa svojim sajmom koji se održava od 1203. Taj sajam općeg tipa postao je naročito poznat po trgovini govedima.

Grad je očuvao puno od svog srednjovjekovnog izgleda, ima dosta kuća podignutih u fahverku.

Od historijskih građevina najpoznatija je zgrada gimnazije Roberta Smytha iz 1614., podignuta na drvenim pilononima iznad razine ulice.

Poznat je po tradicionalnom lovu na lisice.

## Privreda
Iako je prvenstveno trgovište poljoprivrednog kraja ima i nešto industrije koja proizvodi tekstil, gumu i manje mašine.

## Reference

## Vanjske veze

* Harborough District Council
That's Entertainment! III

***That's Entertainment! III*** () je američki dokumentarni film snimljen 1994. godine u režiji Buda Friedgeana i Michaela J. Sheridana. Snimljen je u produkciji studija MGM za 70. obljetnicu njegovog osnivanja i predstavlja kompilaciju plesnih i muzičkih točki njegovih najpoznatijih mjuzikala iz klasičnog perioda od 1930-ih do 1950-ih. U svom stilu se velikim dijelom oslanja na *[[That's Entertainment!]]* koji je napravljen za 50. obljetnicu 1974. godine, odnosno *[[That's Entertainment Part II]]*, pa se smatra njihovim nastavcima. Razlika u odnosu na njih je ta da su producenti, svjesni da su gledatelji većinu tih materijala već imali priliku vidjeti ne samo na televiziji, nego i na VHS izdanjima, publici predstavili prije svega dotada nepoznate, odnosno izbačene scene iz najpopularnijih naslova.

## Izvori

## Vanjske veze
* 
*
Arheološko nalazište Blagaj

**Arheološko nalazište Blagaj na Japri** nalazi se u opštini Novi Grad, Bosna i Hercegovina.
U dolini rijeke Japre arheolozi su procijenili ostatke oko 2 miliona tone troske iz Rimskog perioda, a oko nađenih ostataka ranokršćanske bazilike oko 200.000 tona. Željezna ruda se vadila i prerađivala još za vrijeme Ilira, što potvrđuje ljubičasta troska.

U dolini Japre i njenih pritoka radile su velike talionice željeza od značaj za Rimsko carstvo. Najveći talionički pogoni (officina ferraria) bili su u Blagaj-Japri i Moslavarima, uz koje su se razvila i naselja. Odavde su se snabdjevali tvornice oružja. Području rudarsko-metalurškog distrikta pripadala je i Ljubija. Cjelokupno područje bilo je jedan prostrani *territorium metalli*, pod upravom carskog *fiskusa* sa sjedištem u Sisku.

Na rijetkim natpisima sačuvala su se samo imena doseljenika koji su kao stručnjaci djelovali u ferrarijama. Anonimno domaće stanovništvo bilo je uključeno u rad *ferraria* kao rudari, ugljeničari, kovači...

U Moslovarima je nađen jedini reljef u Dalmaciji posvećen dolihenskoj teologiji. Dolihen je božanstvo koje štiti rudare i potiče iz Sirije. Spomenik je iz vremena dinastije Severa, čije je porijeklo (naročito njihovih žena) iz Sirije.

Pogone su nastavili koristiti Istočni Goti, snabdjevajući Langobarde u Panoniji. Naročit procvat rudarstva i metalurgije nastaje u Vizantiji za vrijeme Justinijana I, što se može predpostaviti po brojnim građevinama pogona.

Tada je uz rudnik izgrađena i ranokršćanska bazilika, okrenuta svojim pročeljem prema rudniku, ukrašenim mozaicima. Od namještaja sačuvan je plutej sa reljefnim prikazom krsta. Umjetnička oprema bazilike pripada vizantijskom stilu.

## Reference

## Literatura
* Esad Pašalić, GID BiH Sarajevo 1975, Sabrano djelo -Questiones de bello Dalmatico Pannonicoque
* Enver Imamović, Sarajevo, 1977. - Antički kultni i votivni spomenici na području Bosne i Hercegovine